OpenLLM-France/wikimedia huggingface dataset:
# Zhang Zifeng

Zhang Zifeng (xinès simplificat: 张子枫, pinyin: Zhāng Zifēng; Sanmenxia, Henan, 27 d'agost de 2001), també coneguda com Wendy Zhang, és una actriu xinesa formada a l'Acadèmia de Cinema de Pequín. És àmpliament considerada una de les millors actrius joves del cinema xinés actual.
El 2012 va guanyar el Premi a la millor actriu debutant a la 31 edició del Festival de les Cent Flors, esdevenint la guanyadora més jove de la història del premi. El 2017, va ser guardonada com a millor actriu de repartiment en la 22 edició dels premis Huading, convertint-se també en la guanyadora més jove de la història d'aquell premi. El 2018, va rebre la primera nominació com a millor actriu de repartiment a la 55 edició del Premi Golden Horse.
El 2019, Zhang va ser considerada com una Actriu de Quart Dan de la generació post-95, juntament amb Wen Qi, Zhang Xueying i Guan Xiaotong. Zhang ocupà el lloc 98 de la llista Forbes China Celebrity 100 el 2019, i el 81 el 2020.

## Referències

* ↑ «《大地震》让人心碎 8岁女孩张子枫一眼成名» (en xinès). Sina, 22-07-2010.
* ↑ «张家有女初成长 《唐山大地震》张子枫破茧成蝶» (en xinès). Sohu, 24-05-2012.
* ↑ «张子枫：00后的老辣演技派» (en xinès), 12-01-2016.
* 1 2 «CCTV Selects New Four Dan Actresses». Drama Panda, 27-01-2019. [Consulta: 28 març 2021].
* ↑ «央视评选新生代四小花旦 张雪迎上榜关晓彤遭质疑» (en xinès). Netease, 05-01-2019.
* ↑ «福布斯中国发布100名人榜 吴京黄渤胡歌位列前三» (en xinès). Sina, 20-08-2019.
* ↑ «福布斯中国发布2020名人榜，00后少年易烊千玺荣登榜首» (en xinès). Forbes China, 27-08-2020.
# Yodobashi

Yodobashi (淀橋区, Yodobashi-ku) va ser un municipi i un dels 35 antics districtes de la ciutat de Tòquio. Actualment es troba integrat en el districte de Shinjuku, a Tòquio.

## Història

Tot i que ja existia el municipi del mateix nom des d'aproximadament 1889, l'1 d'octubre de 1932 el municipi de Yodobashi, Ōkubo, Totsuka i Ochiai van fusionar-se en el districte de Yodobashi. L'any 1947 el districte deixà d'existir per a donar pas al districte de Shinjuku amb la unió de Yodobashi, Yotsuya i Ushigome. Va ocupar 9,33 quilometres quadrats i va tindre 51.090 habitants a data de l'1 d'octubre de 1945. Durant la Segona Guerra Mundial la zona va perdre molta població a causa que els habitants fugien dels bonbardejos massius dels americans sobre Tòquio. L'empresa de venda d'aparells tecnològics Yodobashi Camera té el seu nom per la zona.
# Àcid ftàlic

L'àcid ftàlic és un àcid aromàtic dicarboxílic, amb fórmula C₆H₄(CO₂H)₂. És un isòmer de l'àcid isoftàlic i l'àcid tereftàlic. Es tracta d'un sòlid incolor, soluble en aigua i en alcohol.

## Usos

L'àcid ftàlic es fa servir principalment en la seva forma anhídrida com a compost partida en nombrosos processos de síntesi, sobretot de colorants del grup trifenilmetil.
# Àcid fumàric

L'àcid fumàric o àcid trans-butendioic és un compost químic amb fórmula HO$_2$CCH=CHCO$_2$H. Es presenta com un compost cristal·lí blanc i és un dels dos isòmers àcids dicarboxílics insaturats, essent l'altre l'àcid maleic. L'àcid fumàric té un gust com de fruita. Les seves sals químiques i èsters s'anomenen fumarats. Es fa servir com additiu alimentari, per regular l'acidesa i el seu codi E és el E297.

## Biologia

L'àcid fumàric es troba a l'herba Fumaria officinalis (d'on prové el nom), en alguns bolets específicament el que rep el nom de Boletus fomentarius var. pseudo-igniarius, i en líquens.
És un intermediari en la reacció dins el cicle de l'àcid cítric. Es forma per oxidació del succinat per l'enzim succinat deshidrogenasa. El fumarat aleshores es converteix per l'enzim fumarasa en malat. La pell humana produeix de manera natural àcid fumàric quan està exposada a la llum solar
El fumarat també és un producte del cicle de la urea.

## Em medicina

L'èster d'àcid fumàric s'usa per al tractament de la psoriasis. Hi pot haver efectes adversos en el ronyó i de gastrointestinals i altres.

## En alimentació

És un acidulant que es fa servir des de l'any 1946 i no és tòxic. Es fa servir en begudes i llevats en pols. Generalment, substitueix l'àcid tàrtric i de vegades l'àcid cítric.

## Química

Primer es va preparar a partir de l'àcid succínic. Una síntesi tradicional es fa amb oxidació del furfural fent servir clorat de sodi en presència de vanadi com a catalitzador. Actualment es fa principalment amb la isomerització de l'àcid maleic.

## Altres usos

Es fa servir en la manufactura de resines de polièster i alcohol polihídric i en tints.

## Seguretat

L'àcid fumàric es converteix, sota una parcial combustió, en anhídrid maleic que és irritant.

## Vegeu també

* Fotosíntesi

## Referències

* ↑ Br J Dermatol 05; 152(4):597-615), BR J Dermatol 98;138(3): 456-460
* ↑ Volhard, J. "Darstellung von Maleïnsäureanhydrid" Justus Liebig's Annalen der Chemie 1892, volume 268, page 255-6. DOI: 10.1002/jlac.18922680108
* ↑ Milas, N. A. "Fumaric Acid" Organic Synthesis 1943, Collective Volume 2, page 302. Online version
* ↑ British Patent No. 775,912, publicated on the maig 29, 1957, by Monsanto Chemical Company.

## Enllaços externs

* International Chemical Safety Card 1173
# Çò de Ròsa

Çò de Ròsa és una casa de Gessa al municipi de Naut Aran (Vall d'Aran) declarada Bé Cultural d'Interès Nacional.

## Descripció

Casal d'epoca renaixentista (1598), situat a tocar de la plaça de l'Església. És un edifici de planta quadrada, de planta baixa i dos pisos. Conserva una notable torre circular, d'ús defensiu, en un angle. Els marcs de les obertures són de pedra picada, i a la llinda de la porta hi ha la inscripció següent: 1589 IHs Andreu Pont, i un escut.

## Referències

* ↑ «Çò de Ròsa». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 29 març 2019].
# Çò dera Rectoria de la plaça Major (Gausac)

Çò dera Rectoria de la plaça Major és una obra de Gausac, al municipi de Vielha e Mijaran (Vall d'Aran) inclosa a l'Inventari del Patrimoni Arquitectònic de Catalunya.

## Descripció

Casa d'estructura rectangular, de dues plantes definides per les obertures i "humarau". La coberta, a dues aigües, conserva l'estructura de fusta, i la teulada de pissarra. La capièra és paral·lela a la façana, i ambdues s'orienten vers migdia. La façana simètrica presenta com a motius ornamentals, a part de l'arrebossat i de l'encalat, una motllura horitzontal en relleu pintada de blanc que separa les plantes; en el primer pis, imitació de columnes de base, fust i capitell, també en color blanc, i el ràfec o "aturahuecs" pintat en una tira rectangular de color blau. Amb això la façana adquireix una aparença de major solidesa. La porta d'accés resolta en fusta s'eleva en el nivell del carrer a partir d'un gró. Els muntants de la porta recolzen sobre sengles daus rectangulars de marbre, treballats amb motllures i cisellats (aprofitats) La llinda de la porta és llisa, amb els extrems encastats al mur. Les dues fulles de la porta són força ornades a,n diversos motius, entre els quals destaca a la part superior una estrella de sis puntes calades. A sobre de la llinda, un bloc de pedra encastat en el mur duu pintada: ANO/1925/J.B.R. Adossat al costat de ponent hi ha una "bòrda" amb el paller en el primer pis (afegida)

## Referències

* ↑ «Çò dera Rectoria de la plaça Major». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 20 setembre 2021].
# Òxid de vanadi(V)

L' òxid de vanadi(V) (vanadia) és el compost inorgànic amb la fórmula química V₂O₅. Comunament és conegut com a pentaòxid de vanadi, es tracta d'un sòlid de color marró groguenc, encara que tot seguit de ser precipitat d'una solució aquosa, el seu color és taronja fosc. Degut al seu alt estat d'oxidació, és a la vegada un òxid amfotèric i un agent oxidant. Des del punt de vista industrial, és el compost de vanadi més important i és molt usat com catalitzador.
La forma mineral d'aquest compost, la shcherbinaita, és extremadament rara, gairebé sempre es troba a les fumaroles. Un hidrat mineral, V₂O₅·3H₂O, es coneix sota el nom de navajoïta.

## Preparació

Es produeix aquest compost de vanadi quan el vanadi metall s'escalfa amb un excés d'oxigen, però en el laboratori es produeix amb més puresa mitjançant la descomposició de metavanadat d'amoni al voltant de 200 °C:
    2 NH₄VO₃ → V₂O₅ + 2 NH₃ + H₂O

## Usos

En termes de quantitat l'òxid de vanadi(V) serveix principalment per a produir ferrovanadi i àcid sulfúric:
    2 SO₂ + O₂ 2 SO₃

## Bibliografia

* Cobalt in Hard Metals and Cobalt Sulfate, Gallium Arsenide, Indium Phosphide and Vanadium Pentoxide. Lyon, France: International Agency for Research on Cancer, 2006, p. 227–92. ISBN 92-832-1286-X. «Vanadium Pentoxide» .
* Vaidhyanathan, B.; Balaji, K.; Rao, K. J. «Microwave-Assisted Solid-State Synthesis of Oxide Ion Conducting Stabilized Bismuth Vanadate Phases». Chem. Mater., 10, 11, 1998, p. 3400–4. DOI: 10.1021/cm980092f..

## Enllaços externs

* How Vanadium Oxide Is Used In Energy Storage
* Vanadium Pentoxide and other Inorganic Vanadium Compounds (Concise International Chemical Assessment Document 29)
# Zosterop de Kirk

El zosterop de Kirk (Zosterops kirki) és un ocell de la família dels zosteròpids (Zosteropidae).

## Hàbitat i distribució

Habita boscos i vegetació secundària de les terres baixes de Grande Comore.

## Referències

* ↑ «Zosterop de Kirk». Cercaterm. TERMCAT, Centre de Terminologia. Rev. 20/12/2021(català)
# Zosterop de Java

El zosterop de Java (Heleia javanica) és un ocell de la família dels zosteròpids (Zosteropidae).

## Hàbitat i distribució

Habita boscos, vegetació secundària i terres de conreu, a les muntanyes de Java i Bali.

## Referències

* ↑ «Zosterop de Java». Cercaterm. TERMCAT, Centre de Terminologia. Rev. 20/12/2021(català)
# Zosterop de Goodfellow

El zosterop de Goodfellow (Heleia goodfellowi) és un ocell de la família dels zosteròpids (Zosteropidae).

## Hàbitat i distribució

Habita els boscos de les muntanyes de l'illa de Mindanao, a les Filipines meridionals.

## Referències

* ↑ «Zosterop de Goodfellow». Cercaterm. TERMCAT, Centre de Terminologia. Rev. 20/12/2021(català)
# Zosterop de Kai Kecil

El zosterop de Kai Kecil (Zosterops uropygialis) és un ocell de la família dels zosteròpids (Zosteropidae).

## Hàbitat i distribució

Habita boscos i terres de conreu de l'illa de Kai Kecil, a les Kai, prop del sud-oest de Nova Guinea.

## Referències

* ↑ «Zosterop de Kai Kecil». Cercaterm. TERMCAT, Centre de Terminologia. Rev. 20/12/2021(català)
# Éric Poulat

Éric Poulat (nascut el 8 de setembre de 1963 a Bron, Roine ) és un àrbitre de futbol jubilat i informàtic francès. Nomenat àrbitre l'1 de gener de 1999, va fer el seu debut internacional en una eliminatòria per a la Copa del Món de la FIFA 2002 el 28 de març de 2001 entre (Polònia i Armènia). Va passar a oficiar el Torneig Olímpic de 2004, els partits de classificació per a la UEFA Euro 2004 i la Copa del Món de 2006, i la mateixa Copa del Món de 2006.
Poulat es va retirar com a àrbitre internacional el 2006.

## Referències

* ↑ «Match Report – Poland – Armenia 4:0 (2:0)». fifa.com. Fédération Internationale de Football Association, 28-03-2001. Arxivat de l'original el November 26, 2007. [Consulta: 24 maig 2013].
* ↑ «Match Report – Japan – Brazil 1:4 (1:1)». fifa.com. Fédération Internationale de Football Association, 22-06-2006. Arxivat de l'original el 22 juny 2007. [Consulta: 24 maig 2013].
* ↑ «Match Report – Russia – Latvia 2:0 (0:0)». fifa.com. Fédération Internationale de Football Association, 04-06-2005. Arxivat de l'original el 23 octubre 2007. [Consulta: 24 maig 2013].
* ↑ «Match Report – Korea Republic – Mali 3:3 (0:2)». fifa.com. Fédération Internationale de Football Association, 17-08-2004. Arxivat de l'original el 25 desembre 2007. [Consulta: 24 maig 2013].
* ↑ «Netherlands 3–1 Austria». fifa.com. www.uefa.com, 06-09-2003. [Consulta: 24 maig 2013].

## Enllaços externs

* Perfil FIFA
* Perfil de Reuters
# İlknur Melis Durası

İlknur Melis Durası (Istanbul, 10 de desembre de 1989) és una model, reina de bellesa i actriu turca. També es científica. Va rebre formació com a biolega molecular i enginyera genètica a la Universitat Sabancı d'Istanbul. El 2012 va ser escollida Miss Earth Turkey, com a 3a del concurs Miss Turquia. Va jugar a voleibol per 10 anys al club esportiu Fenerbahçe.

## Referències

* ↑ https://www.mdnutriacademy.org/
* ↑ http://research.sabanciuniv.edu/18211/1/Identification_of_TF_Binding_Sites_in_Promoter_Databases_final_version.pdf
* ↑ https://www.hurriyet.com.tr/kelebek/miss-turkey-2012-20669360
* ↑ https://www.hurriyet.com.tr/kelebek/hayat/genetik-doktorali-tescilli-bir-guzel-melis-durasi-27099458

## Enllaços externs

* Entrevista amb İlknur Melis Durası (turc)
# İlker Çatak

İlker Çatak (nascut l'11 de gener de 1984 en Berlín) és un director de cinema alemany.

## Vida

Çatak va néixer en Berlín en 1984, fill d'immigrants turcs. Als dotze anys es va traslladar a Istanbul, on es va graduar a l'escola de l'ambaixada. Després va tornar a Alemanya i va treballar durant quatre anys en produccions cinematogràfiques alemanyes i internacionals. A partir de 2005, va realitzar els seus propis curtmetratges i va treballar a temps parcial com a director de cinema publicitari, entre altres per a Allianz, Deutsche Telekom i Audi.
En 2009, Çatak va acabar una llicenciatura en direcció de cinema i televisió en la Universitat Dekra Mitjana de Berlín. Çatak va completar el seu màster a l'Escola de Mitjans de comunicació de Hamburg. Durant els seus estudis va realitzar el curtmetratge Wo wir sind, que va ser preseleccionat per als Student Academy Awards però no va guanyar. La seva pel·lícula de graduació Sadakat (2014) va ser de nou preseleccionada a l'any següent i finalment va guanyar el Student Academy Award d'or. També va guanyar el concurs de curtmetratges del Festival Max Ophüls en 2015, igual que la seva pel·lícula Wo wir sind en 2014.
En 2017 es va estrenar als cinemes alemanys el primer llargmetratge de Çatak, Es War Einmal Indianerland, al qual va seguir en 2019 Es Gilt Das Gesprochene Wort, que li va valer nominacions als Deutscher Filmpreis 2020 en les categories de millor director i millor guió. Li va seguir en 2023 el guardonat drama Das Lehrerzimmer, que va rebre cinc Premis del Cinema Alemany, entre ells per a Çatak en les categories de director i guió.
Juntament amb el seu antic company Johannes Duncker, va fundar la productora 24LiesPerSecond. Tots dos van treballar junts en projectes de curtmetratges i llargmetratges, entre ells Das Lehrerzimmer.

## Filmografía

* Es war einmal Indianerland (2017)
* Es gilt das gesprochene Wort (2019)
* Räuberhände (2021)
* Das Lehrerzimmer (2023)

## Referències

* ↑ «Hamburger hofft auf Studenten-Oscar | SHZ» (en alemany). [Consulta: 31 agost 2023].
* ↑ «Die Preisträger 2015 | Filmfestival Max-Ophüls-Preis» (en alemany). Arxivat de l'original el 2015-07-03. [Consulta: 31 agost 2023].
* ↑ «2020 • Deutscher Filmpreis» (en alemany). [Consulta: 31 agost 2023].
* ↑ «24LPS - who - İlker atak - Johannes Duncker» (en alemany). [Consulta: 31 agost 2023].
# Warekena

El warekena (Guarequena), també coneguda com baniwa de Maroa, paraiena, orelhudo és una llengua arawak parlada a Maroa (Veneçuela), prop del riu Guainía, al Brasil, als marges dels rius Xoé i Tomo, i a Colòmbia als marges del riu Aque. Segons Aikhenvald (1999), potser hi ha deu parlants al Brasil i uns 200 a Veneçuela. Kaufman (1994) el va classificar en un grup Nawiki occidental de l'Alt Amazones, mentre que Aikhenvald (1999) al Nawiki oriental.

## Dialectes

Alguns dialectes (o subdialectes) del warekena (Ramirez 2019: 447):
* warekena del riu Xié
* baniwa de Maroa
* baniwa del baix riu Tomo

## Gramàtica

Els pronoms personals a Warekena es formen afegint un sufix emfàtic -ya al prefix personal de referències creuades.
| Persoa | Català | Prefixos Nom, Relacionador, S de Verb | Sufixos S d'adjectiu, O de Verb | Personals independents |
| 1sg | jo | nʊ- | -na | nʊ́-ja |
| 2sg | tu | pi- | -pi | pí-ja |
| 3msg | ell | V́- ~ -V́, i- | -V́, -i | epálʊ /a-i-palʊ/ |
| 3fsg | ella | jʊ- | -jʊ | a-jú-pálʊ |
| 1pl | nosaltres | wa- | -wi | wá-ja |
| 2pl | vosaltres | ni- | -ni | ní-ja |
| 3pl | ells/elles | ni- | -ni | a-ní-pálʊ |
| persona 0 | - | pa- | -pa | - |

## Referències

* ↑ Ramirez, Henri. Enciclopédia das línguas Arawak: acrescida de seis novas línguas e dois bancos de dados. 2. 1. Curitiba: Editora CRV, 2020, p. 208. DOI 10.24824/978655578892.1. ISBN 978-65-5578-892-1 [Consulta: 26 juny 2021]. Arxivat 2021-06-24 a Wayback Machine.
* ↑ Ramirez, Henri, & França, Maria Cristina Victorino de. (2019). Línguas Arawak da Bolívia. LIAMES: Línguas Indígenas Americanas, 19, e019012. https://doi.org/10.20396/liames.v19i0.8655045
* ↑ Aikhenvald (1999) The Arawak language family.
* ↑ Ramirez, Henri (2019). Enciclopédia das línguas arawak: acrescida de seis novas línguas e dois bancos de dados. (no prelo)
* ↑ Aikenvald, Alexandra Y. 1988. "Warekena". In Desmond C. Derbyshire & Geoffrey K. Pullum (eds.), Handbook of Amazonian languages, iv. 225–439. Berlin: Moutin de Gruyter. Cited in Bhat, D.N.S. 2004. Pronouns. Oxford: Oxford University Press. p. 25
# Xantip el Jove

Xantip (grec antic: Ξάνθιππος, llatí: Xanthippus) era el gran dels dos fills legítims de Pèricles. Formava part de la família dels Alcmeònides.
Va ser educa juntament amb el seu germà Pàral amb la màxima cura, però sembla que cap dels dos tenia gaire capacitat per la política. Xantip i Pàral van morir joves, junt amb la seva mare, a la plaga que va afectar Atenes l'any 429 aC, segons que diuen Plutarc i Ateneu de Nàucratis.

## Referències

* ↑ 2.Xanthippus a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 1286
# Xanthī AO

El Xanthī Athlītikos Omilos (grec: Ξάνθη Αθλητικός Όμιλος) és un club esportiu grec de la ciutat de Xanthi.

## Història

El club va ser fundat l'any 1967 per la fusió dels clubs APS Aspida Xanthi (fundat el 1922) i Orfeas (fundat el 1903).
Evolució del nom:
* 1967-1991: A.O. Xanthi
* 1991-2016: Skoda Xanthi
* 2016-actualitat: A.O. Xanthi
Evolució a la lliga grega:
* 1967-1985: Beta Ethniki (segona divisió)
* 1985-1986: Gamma Ethniki (tercera divisió)
* 1986-1989: Beta Ethniki (segona divisió)
* 1989-2017: Alpha Ethniki / Super Lliga (primera divisió)

## Palmarès

* Copa grega de futbol:
** Finalista: 2014-15

## Referències

* ↑ «Skoda Xanthi squad» (en grec). Superlliga grega. [Consulta: 23 març 2012].
* ↑ ; Mastrogiannopoulos, Alexander«Greece - Final Tables 1959-1999». RSSSF, 07-08-2003.
* ↑ ; Mastrogiannopoulos, Alexander«Greece - List of Second Level Final Tables». RSSSF, 18-05-2005.

## Enllaços externs

* Web oficial (grec)
* Skoda Xanthi TV channel from Goal4Replay.net Arxivat 2010-04-30 a Wayback Machine. (anglès) (grec antic)
# Íhor Iliuixin

Íhor Ivànovitx Iliuixin (ucraïnès: І́гор Іва́нович Ілью́шин), nascut el 23 d'abril de 1961 a Dnipropetrovsk, és un historiador ucraïnès i professor de la Universitat Eslava de Kíev.
Iliuixin és un graduat de la Universitat de Kíiv (1988) i doctor en ciències històriques (2003). Des de 2004, dirigeix el Departament de Relacions Internacionals a la Universitat Eslava de Kíev. En el període 1997-2005 va ser membre del grup de treball a la Comissió de Govern d'Ucraïna per a l'examen i avaluació de les activitats de l'Organització dels nacionalistes ucraïnesos i l'Exèrcit insurgent ucraïnès. En el període 2002-2003 va ser un membre d'un equip d'experts del Consell de Seguretat Nacional i Defensa d'Ucraïna, per a la realització de la investigació addicional de la Massacre de polonesos a Volínia.
Les obres d'Iliuixin han estat publicades a Àustria, Belarús, República Txeca, França, Polònia, Rússia, Eslovàquia, Ucraïna i els Estats Units.

## Referències

* ↑ Kultur, Simon-Dubnow-Institut für Jüdische Geschichte und. Shared history, divided memory: Jews and others in Soviet-occupied Poland, 1939-1941. Leipziger Universitätsverlag, 2007, p. 124–. ISBN 978-3-86583-240-5 [Consulta: 19 abril 2011].
# Íhor Belànov

Íhor Ivànovitx Belànov (rus: Игорь Иванович Беланов, ucraïnès: Ігор Іванович Беланов), (Odessa, 25 de setembre, 1960) fou un futbolista ucraïnès que jugava a la posició de davanter. Fou guanyador de la Pilota d'Or 1986.

## Trajectòria

S'inicià a dos clubs de la seva ciutat natal, el SKA Odessa (1979–80) i el FC Chornomorets Odessa (1981–84), abans de fitxar pel Dinamo de Kíiv (1985–89), on guanyà la Recopa d'Europa de futbol el 1986. El 1989 marxà a jugar a Alemanya, als clubs Borussia Mönchengladbach i Eintracht Braunschweig, retornant a Ucraïna el 1995, de nou a Chernomorets i finalment al Metalurh Mariupol. Fou nomenat Pilota d'or europea el 1986.
Va jugar 33 cops amb la selecció de l'URSS, amb la qual marcà vuit gols i participà en la Copa del Món de futbol 1986 de Mèxic.

## Palmarès

* Lliga soviètica de futbol (2): 1985, 1986
* Copa soviètica de futbol (2): 1985, 1987
* Recopa d'Europa de futbol (1): 1986
* Trofeu Santiago Bernabéu: 1986
* Pilota d'or: 1986

## Referències

* ↑ «Palmarès Ballon d'Or - 1986 - Igor Belanov». France Football, 08-12-2013. [Consulta: 2 abril 2015].

## Enllaços externs

* Íhor Belànov a UkrSoccerHistory.com
# 33a Mostra Internacional de Cinema de Venècia

La 33a Mostra Internacional de Cinema de Venècia es va celebrar entre el 21 d'agost al 3 de setembre de 1972. No hi hagué jurat perquè els edicions del 1969 al 1979 no van ser competitives.

## Pel·lícules exhibides

* Bas ya Bahar de Khalid Al Siddiq
* Seemabaddha de Satyajit Ray
* A Clockwork Orange de Stanley Kubrick
* My Childhood de Bill Douglas
* Les deux saisons de la vie de Samy Pavel

## Premis

* Premi Venezia Giovani
** Millor primera pel·lícula- Les deux saisons de la vie (Samy Pavel)
* Lleó de Plata
** Millor primera pel·lícula - My Childhood by Bill Douglas
* Lleó d'Or a la carrera:
** Charlie Chaplin, Anatoli Golovnya i Billy Wilder.
* Premi FIPRESCI
** Bas ya Bahar (Khalid Al Siddiq)
** Seemabaddha (Satyajit Ray)
* Premi Pasinetti
** Millor pel·lícula estrangera - A Clockwork Orange (Stanley Kubrick)

## Referències

* ↑ «Venice Biennale: the Venice Film Festival-History and facts of the world's oldest Film Festival». Arxivat de l'original el 5 d'agost 2013. [Consulta: 7 octubre 2013].
* ↑ «The 1970′s». Arxivat de l'original el 2 de setembre 2012. [Consulta: 8 octubre 2013].
* ↑ «Juries for the 1970′s». Arxivat de l'original el 30 d’agost 2012. [Consulta: 7 octubre 2013].
* ↑ «My Childhood UK, 1972 (MIFF 1973)». [Consulta: 7 octubre 2013].

## Vegeu també

* 22è Festival Internacional de Cinema de Berlín
* 25è Festival Internacional de Cinema de Canes
* Festival Internacional de Cinema de Sant Sebastià 1972

## Enllaços externs

* 33a Mostra Internacional de Cinema de Venècia - Lloc web oficial
* Premis del Festival de Cinema de Venècia 1972 a IMDb
* Premis del Festival de Cinema de Venècia 1972 a Filmaffinity